Συντεταγμένες: 41°07′17″N 24°56′58″E﻿ / ﻿41.121344°N 24.949372°E﻿ / 41.121344; 24.949372
Το **Xanthi FC Arena**, ευρέως γνωστό και ως *γήπεδο Πηγαδίων*, είναι στάδιο στην Ξάνθη που χτίστηκε το 2004 και είναι το νέο γήπεδο του Α.Ο. Ξάνθης, αφού εγκατέλειψε το αντίστοιχο του Α.Ο.Ξ. μέσα στην πόλη. Το γήπεδο βρίσκεται κοντά στα Πηγάδια, ένα χωριό 7 χιλιόμετρα ανατολικά της Ξάνθης και αρχικά είχε σχεδιαστεί με δύο κερκίδες συνολικής χωρητικότητας περίπου 5.500 θεατών. Αποφασίστηκε όμως η κατασκευή και μίας τρίτης (για τους φιλοξενούμενους οπαδούς) στη βόρεια πλευρά, γεγονός που αύξησε τις θέσεις σε 7.361, χωρίς πάντως να είναι στεγασμένη προς το παρόν.

Στο μέλλον, μελετάται η ανέγερση και της τέταρτης κερκίδας, η οποία θα διαμορφώσει την τελική χωρητικότητα του γηπέδου στις 9.000 θέσεις περίπου. Υπάρχουν περισσότερες από 1.000 θέσεις στάθμευσης αυτοκινήτων. Ακόμη, στους εσωτερικούς χώρους του γηπέδου εκτός από τα αποδυτήρια των ομάδων και των διαιτητών, υπάρχουν γραφεία των παρατηρητών, ιατρείο, αίθουσα doping control, αίθουσα συνεντεύξεων Τύπου, χώρο V.I.P. γραφεία και αποθηκευτικούς–βοηθητικούς χώρους.

Ιστορία
-------

Στις 8 Αυγούστου 2003 η τότε *ΠΑΕ SKODA ΞΑΝΘΗ* ανακοίνωσε ότι είχαν ξεκινήσει εδώ και 100 ημέρες οι εργασίες για την ανέγερση του νέου γηπέδου στην περιοχή του ήδη υπάρχοντος Αθλητικού Κέντρου Πηγαδίων δημοσιεύοντας και σχετικά σχέδια.

Το πρώτο παιχνίδι στο «*Skoda Ξάνθη Arena***»,** όπως ονομάστηκε αρχικά, πραγματοποιήθηκε στις 18 Σεπτεμβρίου του 2004 με την ομάδα της Ξάνθης να επιβάλλεται με 3-1 επί του Άρη για την 1η αγωνιστική του πρωταθλήματος της Α΄ Εθνικής για την περίοδο 2004-05. Το γήπεδο εγκαινιάστηκε επίσημα από τον βραζιλιάνο θρύλο του ποδοσφαίρου Πελέ στις 12 Μαΐου 2005. Το ρεκόρ εισιτηρίων σημειώθηκε στο παιχνίδι με τον Παναθηναϊκό στις 20 Ιανουαρίου του 2007 με 6.642 θεατές. Το καλοκαίρι του 2016, το γήπεδο μετονομάστηκε σε «Ξάνθη FC Arena».

###### Θανάσιμος Τραυματισμός Φιλάθλου

Στις 16 Ιανουαρίου 2005 και πριν από το παιχνίδι της ομάδας με τον Ιωνικό ένας φίλαθλος της Ξάνθης, ο Σταμάτης Γεωργουδάκης, έχασε την ζωή του ύστερα από τραυματισμό από την αποκόλληση μιας μεταλλικής θύρας του γηπέδου, λόγω των θυελλωδών ανέμων που έπλητταν την περιοχή. Οι κρανιοεγκεφαλικές κακώσεις και το κάταγμα στην σπονδυλική στήλη κατέστησαν την κατάσταση εξαιρετικά σοβάρη κι έτσι διεκομίσθη στο Νοσοκομείο «Παπανικολάου» της Θεσσαλονίκης, όπου κι εξέπνευσε ύστερα από προσπάθειες ανάνηψης. Ακολούθησε εισαγγελική παρέμβαση και προκαταρκτική εξέταση από την αστυνομία Ξάνθης. Έκτοτε η Θύρα Β-Γ του γηπέδου έχει λάβει το όνομά του. Ο άτυχος φίλαθλος είχε οικογένεια και ήταν πατέρας δύο παιδιών.

Προπονητικό Κέντρο
------------------

Βρίσκεται στον ίδιο χώρο με το γήπεδο της ομάδας. Το αθλητικό κέντρο περιλαμβάνει, επτά γήπεδα, αποδυτήρια, φυσιοθεραπευτικό κέντρο, αίθουσα αναψυχής, γυμναστήριο αλλά και το ξενοδοχείο Le Chalet. Από το 2007 η ομάδα προπονείται εκεί. Το νέο προπονητικό κέντρο κατασκευάστηκε αποκλειστικά για να εξυπηρετεί την επαγγελματική ομάδα και περιλαμβάνει όλες τις απαιτούμενες υποδομές κάνοντας το προπονητικό κέντρο ένα από τα πιο σύγχρονα όπου πολλές ομάδες πραγματοποιούν την βασική τους προετοιμασία το καλοκαίρι. Τα πρώτα χρόνια θεωρούνταν μια από τις πιο υπερσύγχρονες αθλητικές εγκαταστάσεις στα Βαλκάνια και την Ευρώπη και η μοναδική στην Ελλάδα.

Παραπομπές
----------

1. ↑  xanthifc.gr/index.php/edra.
2. ↑  www.tanea.gr/2006/08/12/sports/afierwma-a-ethniki-astraftero-montelo/.
3. ↑  www.flash.gr/sports/189226/etoimo-tostolidi-tis-xanthis.
4. ↑  www.tanea.gr/2005/05/13/sports/pele-mprabo-stin-ksanthi/.
5. 1 2 3  «Έδρα». Α.Ο. Ξάνθη ΠΑΕ. Αρχειοθετήθηκε από το πρωτότυπο στις 2 Αυγούστου 2017.
6. ↑  ΕΠΣ Ξάνθης: Το πρόγραμμα του Σαββατοκύριακου σε όλες τις κατηγορίες thrakisports.gr
7. ↑  «ΠΑΕ SKODA ΞΑΝΘΗ ΑΟ - Επίσημη ιστοσελίδα». *web.archive.org*. 20 Αυγούστου 2003. Αρχειοθετήθηκε από το πρωτότυπο στις 20 Αυγούστου 2003. Ανακτήθηκε στις 4 Μαρτίου 2020. CS1 maint: Unfit url (link)
8. ↑  «Νέο Γήπεδο Ξάνθης (9/8/2003)». *www.stadia.gr*. Ανακτήθηκε στις 4 Μαρτίου 2020.
9. ↑  «Wayback Machine». *web.archive.org*. 8 Νοεμβρίου 2005. Αρχειοθετήθηκε από το πρωτότυπο στις 8 Νοεμβρίου 2005. Ανακτήθηκε στις 4 Μαρτίου 2020. CS1 maint: Unfit url (link)
10. ↑  «Έδρα – Xanthi F.C. – Official Website». Αρχειοθετήθηκε από το πρωτότυπο στις 25 Νοεμβρίου 2020. Ανακτήθηκε στις 4 Μαρτίου 2020.
11. ↑  «Πελέ: Μπράβο στην Ξάνθη!». *ΤΑ ΝΕΑ*. 13 Μαΐου 2005. Ανακτήθηκε στις 14 Μαΐου 2020.
12. ↑  Καρτάλης, Γιάννης. «Photos: 60 κλικ από την παρουσία του μεγάλου Πελέ τέτοια μέρα πριν 15 χρόνια στην Ξάνθη | Thrakisports». Ανακτήθηκε στις 14 Μαΐου 2020.
13. ↑  «Άνεμος - φονιάς τραυμάτισε θανάσιμα φίλαθλο στο γήπεδο». *ΤΑ ΝΕΑ*. 17 Ιανουαρίου 2005. Ανακτήθηκε στις 4 Μαρτίου 2020.
14. ↑  Λίνα Γιάνναρου· Γιώργος Λιάλιος. «Ήταν φονικό το πέρασμα της κακοκαιρίας». *www.kathimerini.gr*. Ανακτήθηκε στις 4 Μαρτίου 2020.
15. ↑  «Παρέμβαση εισαγγελέα για το δυστύχημα με φίλαθλο στο γήπεδο της Ξάνθης». *in.gr*. 17 Ιανουαρίου 2005. Ανακτήθηκε στις 4 Μαρτίου 2020.
16. ↑  «Έδρα – Xanthi F.C. – Official Website». Αρχειοθετήθηκε από το πρωτότυπο στις 25 Νοεμβρίου 2020. Ανακτήθηκε στις 4 Μαρτίου 2020.
17. ↑  XanthiPress.gr (16 Ιανουαρίου 2012). «Η «μαύρη μέρα» της Ξάνθης». *XanthiPress*. Ανακτήθηκε στις 4 Μαρτίου 2020.
18. ↑  «Προπονητήριο – Xanthi F.C. – Official Website». Αρχειοθετήθηκε από το πρωτότυπο στις 17 Οκτωβρίου 2020. Ανακτήθηκε στις 4 Μαρτίου 2020.
19. ↑  «Πυρκαγιά στο «στολίδι» της Ξάνθης». *antenna.gr*. Ανακτήθηκε στις 4 Μαρτίου 2020.
20. ↑  in.gr (8 Μαρτίου 2003). «Πυρκαγιά κατέστρεψε ολοσχερώς το νέο αθλητικό κέντρο της Ξάνθης». *in.gr*. Ανακτήθηκε στις 4 Μαρτίου 2020.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ιστοσελίδα Έδρας
* Stadia.gr Γήπεδο Πηγαδιών ανακτήθηκε 11 Αυγούστου 2011
* The stadium guide Xanthi Arena


|  |  |  |  |
| --- | --- | --- | --- |
| 

| π • σ • ε
Στάδια Super League 2023–24 |
| --- |
|  |
| 
* Γήπεδο «Αγιά Σοφιά»
* Γήπεδο «Κλεάνθης Βικελίδης»
* Γήπεδο «Θεόδωρος Βαρδινογιάννης»
* Γήπεδο «Θεόδωρος Κολοκοτρώνης»
* Δημοτικό Γήπεδο Καισαριανής
* Δημοτικό Στάδιο Περιστερίου
* Δημοτικό Στάδιο Λαμίας
* Δημοτικό Γήπεδο Σερρών
* Στάδιο «Γεώργιος Καραϊσκάκης»
* Γήπεδο Απόστολος Νικολαΐδης
* Γήπεδο Παναιτωλικού
* Γήπεδο Τούμπας
* Εθνικό Στάδιο Ιωαννίνων «οι Ζωσιμάδες»
* Πανθεσσαλικό Στάδιο
 |

 |